**“**[**Hidrometeorologiya fəaliyyəti haqqında**](file:///C%3A%5CDocuments%20and%20Settings%5CUser.000%5CLocal%20Settings%5CUser%5CAppData%5CRoaming%5C1890)**” Azərbaycan Respublikasının Qanununda dəyişikliklər edilməsi barədə**

**AZƏRBAYCAN RESPUBLİKASININ QANUNU**

Azərbaycan Respublikasının Milli Məclisi Azərbaycan Respublikası Konstitusiyasının 94-cü maddəsinin I hissəsinin 10-cu və 24-cü bəndlərini rəhbər tutaraq, “Normativ hüquqi aktlar haqqında” Azərbaycan Respublikasının Konstitusiya Qanununun tətbiqi ilə əlaqədar **qərara alır:**

“[Hidrometeorologiya fəaliyyəti haqqında](file:///C%3A%5CDocuments%20and%20Settings%5CUser.000%5CLocal%20Settings%5CUser%5CAppData%5CRoaming%5C1890)” Azərbaycan Respublikasının Qanununda (Azərbaycan Respublikasının Qanunvericilik Toplusu, 1998, № 8, maddə 482; 2007, № 10, maddə 938) aşağıdakı dəyişikliklər edilsin:

1. 3-cü maddənin üçüncü hissəsindən “öz səlahiyyətləri daxilində” sözləri çıxarılsın.

2. 20-ci maddənin üçüncü hissəsində “keçirilə bilər” sözləri “keçirilir” sözü ilə əvəz edilsin, yeddinci hissəsindən isə “lazımi” sözü çıxarılsın.

3. 30-cu maddədə “olaraq” sözündən sonra “inzibati və” sözləri əlavə edilsin.

 **İlham Əliyev**

 **Azərbaycan Respublikasının Prezidenti**

Bakı şəhəri, 29 noyabr 2016-cı il

№ 427-VQD